**JAVNO POVABILO K SODELOVANJU ZUNANJIM MENTORJEM**

ZA IZVEDBO **PODJETNIŠKEGA MENTORIRANJA**

V OKVIRU PROJEKTA **PODJETNO NAD IZZIVE – PONI JV SLOVENIJA**

1. **PREDMET JAVNEGA POVABILA**

**Razvojni center Novo mesto d.o.o.** (v nadaljevanju RC NM) vabi vse zainteresirane kandidate, da oddajo prijavo za vpis v bazo **zunanjih mentorjev** v okviru projekta **Podjetno nad izzive – Poni JV Slovenija.**

Upravičenci mentoriranja so potencialni podjetniki, vključeni v projekt **PONI JV Slovenija.** V okviru projekta bo RC NM v obdobju 2020 – 2023 za samostojno podjetniško pot usposobil 8o potencialnih podjetnikov. Potencialni podjetniki bodo v obdobju štirih mesecev, ko bodo zaposleni v RC NM, svoje poslovne ideje s pomočjo mentorske, svetovalne in finančne podpore razvili v poslovne modele, poslovne načrte in jih kasneje realizirali v samostojnem poslovnem subjektu. Usposabljanja bodo potekala v skupinah po do 12 udeležencev, vsaka skupina se bo usposabljala 4 mesece. Vključevanje skupin bo potekalo zaporedno v obdobju od septembra 2020 do julija 2023. Skupina do 12 udeležencev ima praviloma enega zunanjega mentorja.

Cilj mentoriranja je ponuditi pomoč udeležencem v obliki svetovanja, prenosa znanj in izkušenj, nadgradnja kompetenc ter spodbujanje vseh aktivnosti, ki jih potencialni podjetniki oz. udeleženci projekta potrebujejo, da s svojo poslovno idejo uspejo.

Vpis v bazo mentorjev še ne zagotavlja direktnega dela v projektu PONI. Mentor je v bazo vpisan do preklica.

* 1. **ZUNANJE MENTORIRANJE**

Mentor bo s svojimi praktičnimi podjetniškimi izkušnjami, znanjem in mrežo poznanstev udeležencem projekta PONI približal podjetništvo in olajšal vstop v svet podjetništva.  Oseba mora zato imeti primerne kompetence, izkušnje ter reference, saj bo s svojim specifičnim podjetniškim znanjem sodelovala pri razvoju podjetniških idej udeležencev ter reševanju zahtevnejših vsebinskih vprašanj. Zaželeno je, da je zunanji mentor podjetnik oz. bivši podjetnik, ni pa obvezno. Vsaka skupina (do 12 udeležencev oz. potencialnih podjetnikov) ima praviloma enega zunanjega mentorja.

Delo zunanjega mentorja zajema usmerjanje udeležencev pri razvoju poslovnih idej in njihovi osebnostni rasti. Je motivator, ki udeležence spodbuja in jim je v oporo ob pojavu ovir. Pomaga pri mreženju in vzpostavljanju kontaktov s posamezniki in podjetji v poslovnem svetu. Prav tako je naloga zunanjega mentorja praktična predstavitev dela v lastnem podjetju, predstavitev priložnosti in ovir, ki se lahko pojavijo na samostojni podjetniški poti in predstavitev ter rešitev različnih situacij, s katerimi se podjetniki srečujejo pri poslovanju. Zunanji mentor sodeluje pri razvoju poslovnih idej udeležencev, rešuje zahtevnejše vsebinske težave pri razvoju poslovnih idej, izvaja skupinska in individualna svetovanja, motivira in usmerja udeležence, pomaga pri pripravi na odprtje poslovnega subjekta. Njegovo delo se prilagaja glede na strukturo vključenih udeležencev.

Predvideno je, damentor opravi do **112 ur** mentoriranjana skupino udeležencev v obdobju 4 mesecev, kolikor traja njihovo usposabljanje.

Zunanji mentor lahko mentorira eno ali več skupin udeležencev. Navedeno število ur mentoriranja je okvirno in se lahko spremeni glede na potrebe posamezne skupine udeležencev. Zunanjega mentorja za skupino udeležencev bo RC NM izbral na osnovi kriterijev: primernost, kompetentnost, reference, izkušnje, razpoložljivost v določenem terminu in ponujena cena.

Mentoriranje bo potekalo v dopoldanskem ali popoldanskem času v prostorih RC NM. Mentoriranja so lahko skupinska (za 12 udeležencev) ter tudi posamična, glede na potrebe udeležencev projekta.

1. **OBLIKA SODELOVANJA**

RC NM bo z izbranimi mentorji sklenil pogodbo o sodelovanju ali naročilnico. V pogodbi (ali naročilnici) bo opredeljeno: število ur, ki jih bo mentor izvedel, cena ter drugi elementi pogodbe. Cena na uro izvedbe je predmet posamične ponudbe.

Zunanji mentor lahko delo opravlja le preko uveljavljenih pravno-formalnih pogodbenih razmerij in lahko za svoje delo izstavi račun oz. prejme plačilo. Storitve lahko opravlja preko svojega podjetja, ali podjetja v katerem je zaposlen ali pa ima s svetovalnim podjetjem sklenjeno drugo pogodbeno razmerje. Prav tako lahko deluje preko avtorske pogodbe, podjemne pogodbe ali kakšne druge oblike v skladu z veljavno delovno-pravno zakonodajo.

Zunanji mentor z oddajo prijave za vpis sprejme pogoje tega javnega povabila.

1. **PRIJAVA:**

Prijavo prijavitelji oddajo na naslov: vesna.colic@rc-nm.si. Javno povabilo je odprto od dneva objave do preklica Prvo usposabljanje se bo predvidoma pričelo meseca septembra 2020.

Iz prijave naj bodo razvidni vsaj naslednji podatki:

* osebni podatki prijavitelja,
* pravna oseba, v okviru katere deluje, ali drug način za obračunavanje svetovanja,
* kontaktni podatki (gsm številka, elektronska pošta),
* podatki o izobrazbi in izkušnjah prijavitelja,
* reference ponudnika ter ostali podatki za katere prijavitelj meni, da so relevantni,
* ponujena bruto cena (vsi stroški z vključenim ddv) za izvedeno uro mentoriranja
* soglasje za strinjanje s pogoji javnega povabila in obdelavo osebnih podatkov (obrazec priložen).
1. **DODATNE INFORMACIJE:**

Neposredna kontaktna oseba je Vesna Čolič, tel. 041 325 722.

Dodatne informacije v zvezi z vsebino povabila lahko ponudniki pridobijo osebno na sedežu Razvojnega centra Novo mesto d.o.o., Podbreznik 15 ali po elektronski pošti vesna.colic@rc-nm.si.

1. **POGOJI JAVNEGA POVABILA IN OBDELAVA OSEBNIH PODATKOV**

Oddana vloga zainteresiranim kandidatom ne zagotavlja, da bodo izbrani za zunanje mentorje, niti ne pomeni, da ima RC NM do kandidatov kakršnekoli pravne oziroma finančne obveznosti, zainteresirani kandidati pa na podlagi oddane prijave zoper RC NM nimajo nikakršnih zahtevkov, niti pravnih sredstev.

RC NM si pridržuje pravico, da k oddaji vloge povabi strokovnjake po lastni presoji. Zainteresirani kandidati se z oddajo vloge izrecno strinjajo z vsemi pogoji tega javnega povabila, ter dovoljujejo obdelavo in uporabo osebnih podatkov navedenih v vlogi za namen izvajanja aktivnosti projekta PONI, za kar morajo podpisati soglasje (obrazec priložen). Za resničnost in pravilnost navedenih podatkov v vlogi odgovarja zainteresirani kandidat kazensko in materialno.

|  |  |
| --- | --- |
| Novo mesto, 20. 7. 2020 | Franci Bratkovičdirektor |

**SOGLASJE ZA STRINJANJE S POGOJI JAVNEGA POVABILA IN ZA OBDELAVO OSEBNIH PODATKOV**

S spodnjim podpisom soglašam, da sem v celoti seznanjen z vsemi pogoji javnega povabila in se z njimi strinjam. S spodnjim podpisom soglašam, da upravljavec osebnih podatkov **Razvojni center Novo mesto d.o.o.**, Podbreznik 15, 8000 Novo mesto (v nadaljevanju: RC NM) na podlagi te privolitve obdeluje moje osebne podatke iz prijave na »JAVNO POVABILO K SODELOVANJU ZUNANJIM MENTORJEM V OKVIRU projekta **PODJETNO NAD IZZIVE – PONI JV Slovenija«** za namen vzpostavitve baze mentorjev v okviru projekta PONI JV Slovenija ter za namen povabila teh ponudnikov k sodelovanju.

S spodnjim podpisom izjavljam, da sem seznanjen, da bo RC NM dane osebne podatke obdeloval za čas trajanja projekta, to je do konca leta 2023. S spodnjim podpisom izjavljam, da sem seznanjen s pravico:

* da na podlagi razlogov, povezanih z mojim posebnim položajem, kadar koli ugovarjam obdelavi osebnih podatkov (pravica do ugovora obdelavi);
* da prejmem svoje osebne podatke, ki sem jih posedoval upravljavcu Razvojni center Novo mesto d.o.o., v strukturirani, splošno uporabljani in strojno berljivi obliki, in pravico, da te podatke posredujem drugemu upravljavcu, ne da bi me upravljavec Razvojni center Novo mesto d.o.o., ki so mu bili osebni podatki zagotovljeni, pri tem oviral (pravica do prenosljivosti);
* da od upravljavca lahko zahtevam dostop do osebnih podatkov in popravek ali izbris osebnih podatkov ali omejitev obdelave osebnih podatkov. S spodnjim podpisom izjavljam, da sem seznanjen s pravico, da lahko predmetno privolitev za obdelavo osebnih podatkov kadar koli prekličem, ne da bi to vplivalo na zakonitost obdelave podatkov, ki se bo na podlagi predmetne privolitve izvajala do njenega preklica.

S spodnjim podpisom izjavljam, da sem seznanjen s pravico do pritožbe pri nadzornem organu, ki jo lahko vložim, če menim, da obdelava mojih osebnih podatkov krši Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov).

Datum in kraj: \_\_\_\_\_\_\_\_\_\_\_\_\_\_\_ Ime in priimek: \_\_\_\_\_\_\_\_\_\_\_\_\_\_\_\_\_\_\_\_

 Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_